Румен Ченков
Покана

chitanka.info

На Мариела Ченкова

От снимката ме гледаш с поглед чист

и казваш сякаш: „Чичо, аз пораснах.

На пет години, чичо, съм почти.

Леглото даже вече ми е тясно.

А тук съм на рождения си ден

със патенцето. То се казва Руди.

Виж колко съм красива с тези две

кордели, като сини пеперуди!

Пък детската ми стая отесня

от кукли и играчки най-различни,

но тука има кукличка една,

която, чичо, много си обичам.

Щом вечер Сънчо благ ме навести,

прегърнати заспиваме си двете.

Ела да видиш куклата и ти!

Послушна е и се нарича Бети.“

1995 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.